English: We will also work with the local authorities and want to recognise the way that they have managed to process payments for business support. We have the most generous package of business support in the UK, but that only gets to many businesses because of the work that our local government colleagues have done. And I know that both the local government Minister and the economy Minister are very grateful to local government colleagues for enabling us to do so. I recognise the comments Adam Price made about whether we can wait until 28 December. Ministers are considering each day the choices that we make and when we need to make them. Adam Price, and a number of others, made comments about the harm that has already been caused. It is an undeniable reality that, more recently, excess death rates in Wales have been higher than in England and that's in contrast to the course of the pandemic, because over the whole of the pandemic, from Office for National Statistics figures published to date, there were 13 per cent excess deaths in Wales - that's more than 3,000 extra deaths above the average in Wales - compared to 19 per cent of excess deaths in England. On either calculation, that is a significant amount of harm already caused, and it underpins why the Government continues to have to consider future extraordinary action to keep the people of Wales safe. I haven't seen the letter that Adam Price says that he sent to the First Minister, but any constructive approaches about how we might reach a future settlement will be welcome and will be discussed. Now, on test, trace and protect, I should point out that the test, trace and protect staff in the course of the firebreak did increase staff numbers by a third. We've managed to maintain an effective performance thus far and what is actually compromising our performance now and in the future is the continued wave of demand that continues to rise with each week. In the last week, we still got to 81 per cent of contacts, but our concern is how quickly we can get to those contacts, how long we can continue to perform at that high level, and the demand reflects the reality of transmission across our community. We can't simply demand that test, trace, protect continues to insulate people from the consequences of the rapid spread of the virus through our communities. I want to thank Dawn Bowden and others for their recognition of the difficult choices that Ministers face. In terms of the point about mass testing, I think it is important the analysis that Dawn Bowden has already asked for about the impact of mass testing in Merthyr Tydfil. I look forward to seeing that sooner rather than later to help determine other choices that we may take. I recognise her point, and the point made by Joyce Watson too, on the collective action we need to take to improve our health and economic future, and that goes alongside personal responsibility. I was grateful to David Melding for his measured and supportive response in terms of recognising the need to act with the regulations that we have introduced, and equally signalling that he and others indicate that they would contemplate supporting action before Christmas as well as afterwards. And also the prospect of future regional changes that, again, Jack Sargeant indicated he would wish to see, if and when it is safe to do so, and we do set that out as a real prospect and possibility in the updated COVID control plan that we've published. Now, turning to Rhun ap Iorwerth, I think it's fair to say the firebreak did work: it significantly reduced infections. What didn't work was a new settlement on behaviour change after the firebreak had ended. We collectively returned to more normal patterns of behaviour before the firebreak and that is what leads us to the position that we face today. I recognise the call for more support, including support for people isolating. And our constant challenge is what we do about messaging the support we've already provided, but also the reality that every extra piece of support we provide has to come from somewhere, and our budget challenge, the extra pressures that health faces, the extra pressures that businesses face, and our ability then to have more money to support individuals to do the right thing for them, their family, their community and, of course, the country. But I do recognise that the Government has a role in leading and shaping debate and in influencing behaviour, but we cannot determine the behavioural choices for every member of the public. That's why I welcome the points made by Members across the political divide within the Chamber about personal responsibility. I respectfully didn't agree with much of what Caroline Jones had to say. I don't accept that the reason why we don't have a single, UK-wide approach is because the Welsh Government has refused to co-operate with other Governments - far from it. We have regularly called for more co-operation between the Governments of the UK to understand the context in which we all operate, to have as much commonality as possible, and that is still where we are as a Government. We want to see more common approaches to help the public to understand what we ask them to do and why, and it will continue to be the approach that we take in our engagement with every one of the Governments within the United Kingdom. I thank Lynne Neagle for her vivid description of the health and social care pressures within Gwent. They're also being faced by Members within Swansea Bay, the Cwm Taf Morgannwg Members, and, indeed, Cardiff and Vale Members would also recognise those pressures. And I'm afraid that Hywel Dda Members, thinking again about Joyce Watson's comments, will see those as rising pressures within the west of Wales too. And we see coronavirus cases increasing in the north of our country. This is a genuine national fight that we face against the virus and not a local or regional one, and we all need to play our part. I hope that Helen Mary Jones is content with the fact that we recognised that scientific advisers do need to have an engagement with different business sectors. In fact, that has happened already with the sector representatives we've discussed - they haven't just spoken to Ministers, they have had engagement with representatives from the chief medical officer's department or the chief scientific adviser on health's department to try to explain the evidence that underpins each of the choices we have made. But we're happy to confirm that is the approach we will continue to take as we have to make difficult choices. I thank Carwyn Jones for his comments as well, and, as ever, there was a distinction between the comments Carwyn Jones made about Sweden as not a model to follow and Neil Hamilton, who continues to want us to do so. As ever, there was a failure to compare Sweden with the reality of what has happened in Finland, Norway and Denmark - countries that compare much more neatly with how those populations respond to their Government and the practical situation within them. I do not believe that Sweden is a model for Wales or any part of the UK to follow. I think, though, when we talk about herd immunity, it's important to recognise that herd immunity can come from protection from a vaccine, and when Carwyn Jones made his comments, I'm very clear he's saying that that should not come from a survival of the fittest, or an abandonment of our most vulnerable citizens to their fate. That has never been the approach of this Government, and it never will be. I want our people to be protected by the vaccine. And that's where I think we need to finish, Llywydd. The action plan is a response to the crisis that we face, the reality that more action will need to be taken by the Government and by each of us, in our families and communities, in the weeks and months ahead. The vaccine does offer hope, but to get there, we all need to face the crisis together and to travel that road together, and all of us need to act so that we do not lose people on the way. We may have other life events to celebrate together, but we cannot replace those who are lost, those who are lost unnecessarily. The pandemic will end. We will get to a position where we will protect our people through effective coverage with a vaccine, but the actions that we take, in every home, in every family, will determine how many of us finish this journey together to help rebuild our country. All of us have a part to play to keep Wales safe, and I hope that Members will feel able to support the Government with amendments to the motion today, but more than that, to support every part of our country in the difficult months that lie ahead. Thank you, Llywydd.
Welsh: Byddwn ni hefyd yn gweithio gyda'r awdurdodau lleol ac rydym eisiau cydnabod y ffordd y maen nhw wedi llwyddo i brosesu taliadau ar gyfer cymorth busnes. Mae gennym y pecyn mwyaf hael o gymorth busnes yn y DU, ond mae hynny ond yn cyrraedd llawer o fusnesau oherwydd y gwaith y mae ein staff llywodraeth leol wedi'i wneud. Ac rwy'n gwybod bod od y Gweinidog llywodraeth leol a Gweinidog yr economi yn ddiolchgar iawn i staff llywodraeth leol am ein galluogi i wneud hynny. Rwyf yn cydnabod y sylwadau a wnaeth Adam Price ynghylch a allwn ni aros tan 28 Rhagfyr. Mae Gweinidogion yn ystyried bob dydd y dewisiadau a wnawn a phryd y mae angen i ni eu gwneud. Gwnaeth Adam Price, a nifer o aelodau eraill, sylwadau am y niwed sydd eisoes wedi'i achosi. Mae'n realiti na ellir ei gwadu bod cyfraddau marwolaethau ychwanegol yng Nghymru, yn fwy diweddar, wedi bod yn uwch nag yn Lloegr ac mae hynny'n wahanol i gwrs y pandemig, oherwydd dros y pandemig cyfan, o ffigurau'r Swyddfa Ystadegau Gwladol a gyhoeddwyd hyd yma, cafwyd 13 y cant o farwolaethau ychwanegol yng Nghymru - mae hynny dros 3,000 o farwolaethau ychwanegol yn uwch na'r cyfartaledd yng Nghymru - o'i gymharu â 19 y cant o farwolaethau ychwanegol yn Lloegr. O ran y naill gyfrifiad neu'r llall, mae hynny'n swm sylweddol o niwed a achoswyd eisoes, ac mae'n sail i'r rheswm pam y mae'r Llywodraeth yn parhau i orfod ystyried camau eithriadol yn y dyfodol i gadw pobl Cymru'n ddiogel. Nid wyf wedi gweld y llythyr y mae Adam Price yn dweud iddo ei anfon at y Prif Weinidog, ond bydd unrhyw ddulliau adeiladol ynghylch sut y gallem ni gyrraedd setliad yn y dyfodol i'w croesawu a byddan nhw'n cael eu trafod. Nawr, o ran profi, olrhain a diogelu, dylwn i dynnu sylw at y ffaith y bu traean yn fwy o staff profi, olrhain a diogelu yn ystod y cyfnod atal byr. Rydym wedi llwyddo i gynnal perfformiad effeithiol hyd yma a'r hyn sy'n peryglu ein perfformiad nawr ac yn y dyfodol yw'r don barhaus o alw sy'n parhau i godi bob wythnos. Yn ystod yr wythnos diwethaf, yr oeddem ni'n dal i gyrraedd 81 y cant o gysylltiadau, ond ein pryder yw pa mor gyflym y gallwn ni gyrraedd y cysylltiadau hynny, am ba hyd y gallwn ni barhau i berfformio ar y lefel uchel honno, ac mae'r galw'n adlewyrchu realiti trosglwyddo ar draws ein cymuned. Ni allwn fynnu bod profi, olrhain a diogelu yn parhau i insiwleiddio pobl rhag canlyniadau lledaeniad cyflym y feirws drwy ein cymunedau. Hoffwn ddiolch i Dawn Bowden ac eraill am eu cydnabyddiaeth o'r dewisiadau anodd y mae Gweinidogion yn eu hwynebu. O ran y pwynt am brofion torfol, rwy'n credu ei bod yn bwysig bod â'r dadansoddiad y mae Dawn Bowden eisoes wedi gofyn amdano am effaith profion torfol ym Merthyr Tudful. Rwy'n edrych ymlaen at weld hynny'n gynt yn hytrach nag yn hwyrach i helpu i benderfynu ar ddewisiadau eraill y gallwn ni eu cymryd. Rwyf yn cydnabod ei phwynt, a'r pwynt a wnaethpwyd gan Joyce Watson hefyd, ynghylch y gweithredu ar y cyd y mae angen i ni ei gymryd i wella ein hiechyd a'n dyfodol economaidd, ac mae hynny'n cyd-fynd â chyfrifoldeb personol. Roeddwn i'n ddiolchgar i David Melding am ei ymateb pwyllog a chefnogol o ran cydnabod yr angen i weithredu gyda'r rheoliadau yr ydym ni wedi'u cyflwyno, ac yn yr un modd dangos ei fod ef ac eraill yn dweud y bydden nhw'n ystyried cefnogi gweithredu cyn y Nadolig yn ogystal ag ar ôl. A hefyd y posibilrwydd o newidiadau rhanbarthol yn y dyfodol a nododd Jack Sargeant, unwaith eto, y byddai'n dymuno eu gweld, os a phryd y mae'n ddiogel gwneud hynny, ac rydym ni'n nodi hynny fel bwriad a phosibilrwydd gwirioneddol yn y cynllun rheoli COVID wedi'i ddiweddaru yr ydym ni wedi'i gyhoeddi. Nawr, gan droi at Rhun ap Iorwerth, rwy'n credu ei bod yn deg dweud bod y cyfnod atal byr wedi gweithio: fe wnaeth leihau heintiau'n sylweddol. Yr hyn na weithiodd oedd y cytundeb newydd ar newid ymddygiad ar ôl i'r cyfnod atal byr ddod i ben. Gyda'n gilydd, fe wnaethom ni ddychwelyd at batrymau ymddygiad mwy arferol cyn y cyfnod atal byr a dyna sy'n ein harwain ni at y sefyllfa sy'n ein hwynebu heddiw. Rwyf yn cydnabod yr alwad am fwy o gymorth, gan gynnwys cymorth i bobl sy'n ynysu. A'n her gyson yw'r hyn a wnawn am roi negeseuon am y gefnogaeth yr ydym ni eisoes wedi'i darparu, ond hefyd y realiti bod yn rhaid i bob darn ychwanegol o gymorth yr ydym yn ei ddarparu yn dod o rywle, a'n her yn y gyllideb, y pwysau ychwanegol y mae iechyd yn ei wynebu, y pwysau ychwanegol y mae busnesau'n ei wynebu, a'n gallu wedyn i gael mwy o arian i gefnogi unigolion i wneud y peth iawn iddyn nhw, eu teulu, eu cymuned ac, wrth gwrs, y wlad. Ond rwy'n cydnabod bod gan y Llywodraeth ran i'w chwarae o ran arwain a llywio'r drafodaeth ac wrth ddylanwadu ar ymddygiad, ond ni allwn bennu dewisiadau ymddygiadol ar gyfer pob aelod o'r cyhoedd. Dyna pam rwy'n croesawu'r pwyntiau a wnaed gan Aelodau ar draws y rhaniad gwleidyddol yn y Siambr am gyfrifoldeb personol. Yn barchus, nid oeddwn yn cytuno â llawer o'r hyn a oedd gan Caroline Jones i'w ddweud. Nid wyf yn derbyn mai'r rheswm pam nad oes gennym ni un dull gweithredu ledled y DU yw oherwydd bod Llywodraeth Cymru wedi gwrthod cydweithredu â Llywodraethau eraill - mae hynny'n ymhell o fod yn wir. Rydym ni wedi galw'n rheolaidd am fwy o gydweithredu rhwng Llywodraethau'r DU i ddeall y cyd-destun yr ydym ni i gyd yn gweithredu ynddo, i gael cymaint o gyffredinedd ag sy'n bosibl, a dyna lle'r ydym ni fel Llywodraeth o hyd. Rydym ni eisiau gweld dulliau mwy cyffredin o helpu'r cyhoedd i ddeall yr hyn y gofynnwn iddyn nhw ei wneud a pham, a dyma'r dull a ddefnyddiwn o hyd wrth ymgysylltu â phob un o'r Llywodraethau yn y Deyrnas Unedig. Diolch i Lynne Neagle am ei disgrifiad byw o'r pwysau ar iechyd a gofal cymdeithasol yng Ngwent. Mae Aelodau ym Mae Abertawe, Aelodau Cwm Taf Morgannwg yn eu hwynebu hefyd, ac, yn wir, byddai Aelodau Caerdydd a'r Fro hefyd yn cydnabod y pwysau hynny. Ac mae arnaf ofn y bydd Aelodau Hywel Dda, gan feddwl eto am sylwadau Joyce Watson, yn gweld y rheini fel pwysau cynyddol yng ngorllewin Cymru hefyd. Ac rydym ni'n gweld achosion o'r coronafeirws yn cynyddu yn y gogledd. Mae hon yn frwydr genedlaethol wirioneddol sy'n ein hwynebu yn erbyn y feirws ac nid yn un lleol neu ranbarthol, ac mae angen i bob un ohonom ni chwarae ein rhan. Gobeithio bod Helen Mary Jones yn fodlon â'r ffaith ein bod ni'n cydnabod bod angen i gynghorwyr gwyddonol ymgysylltu â gwahanol sectorau busnes. Yn wir, mae hynny eisoes wedi digwydd gyda chynrychiolwyr y sector yr ydym ni wedi'u trafod - nid ydyn nhw wedi siarad â Gweinidogion yn unig, maen nhw wedi ymgysylltu â chynrychiolwyr o adran y prif swyddog meddygol neu'r prif gynghorydd gwyddonol ar adran iechyd i geisio egluro'r dystiolaeth sy'n sail i bob un o'r dewisiadau y gwnaethom ni. Ond rydym yn hapus i gadarnhau mai dyna'r dull y byddwn ni'n parhau i'w gymryd gan fod yn rhaid i ni wneud dewisiadau anodd. Diolch i Carwyn Jones am ei sylwadau hefyd, ac, fel arfer, roedd gwahaniaeth rhwng y sylwadau a wnaeth Carwyn Jones am Sweden fel model na ddylid ei ddilyn a Neil Hamilton, sy'n parhau i fod eisiau i ni wneud hynny. Fel arfer, bu methiant i gymharu Sweden â realiti'r hyn sydd wedi digwydd yn y Ffindir, Norwy a Denmarc - gwledydd sy'n cymharu'n llawer mwy taclus â'r ffordd y mae'r poblogaethau hynny'n ymateb i'w Llywodraeth a'r sefyllfa ymarferol ynddynt. Nid wyf yn credu bod Sweden yn fodel i Gymru nac i unrhyw ran o'r DU ei ddilyn. Rwy'n credu, serch hynny, pan soniwn ni am imiwnedd torfol, ei bod yn bwysig cydnabod y gall imiwnedd torfol ddod o amddiffyniad gan frechlyn, a phan wnaeth Carwyn Jones ei sylwadau, rwy'n glir iawn ei fod yn dweud na ddylai hynny ddod o oroesiad y rhai mwyaf heini, na chwaith adael ein trigolion mwyaf agored i niwed i'w tynged. Ni fu hynny erioed yn ymagwedd y Llywodraeth hon, ac ni fydd byth. Rwyf eisiau i'n pobl gael eu hamddiffyn gan y brechlyn. A dyna lle rwy'n credu bod angen i ni orffen, Llywydd. Mae'r cynllun gweithredu yn ymateb i'r argyfwng sy'n ein hwynebu, y realiti y bydd angen i'r Llywodraeth a phob un ohonom ni, yn ein teuluoedd a'n cymunedau, gymryd mwy o gamau yn yr wythnosau a'r misoedd i ddod. Mae'r brechlyn yn cynnig gobaith, ond er mwyn cyrraedd yno, mae angen i bob un ohonom ni wynebu'r argyfwng gyda'n gilydd a theithio'r ffordd honno gyda'n gilydd, ac mae angen i bob un ohonom ni weithredu fel nad ydym yn colli pobl ar y ffordd. Efallai fod gennym ddigwyddiadau bywyd eraill i'w dathlu gyda'n gilydd, ond ni allwn ddisodli'r rheini sy'n cael eu colli, y rhai sy'n cael eu colli'n ddiangen. Bydd y pandemig yn dod i ben. Byddwn ni'n cyrraedd sefyllfa lle byddwn ni'n amddiffyn ein pobl drwy roi sylw effeithiol i frechlyn, ond bydd y camau a gymerwn, ym mhob cartref, ym mhob teulu, yn pennu faint ohonom ni sy'n gorffen y daith hon gyda'n gilydd i helpu i ailadeiladu ein gwlad. Mae gan bob un ohonom ni ran i'w chwarae i gadw Cymru'n ddiogel, ac rwy'n gobeithio y bydd yr Aelodau'n teimlo y gallan nhw gefnogi'r Llywodraeth gyda gwelliannau i'r cynnig heddiw, ond yn fwy na hynny, i gefnogi pob rhan o'n gwlad yn y misoedd anodd sydd o'n blaenau. Diolch, Llywydd.